«Այն Երևանին քաղաքական ճգնաժամային երևույթները հաղթահարելու հնարավորություն և ժամանակ է տալիս։ Միաժամանակ ընդունված փաստաթուղթը որևէ կերպ չի լուծում և չի էլ անդրադառնում հակամարտությունը ծնած խորքային պատճառներին՝ տարածքների խնդրին և Արցախի կարգավիճակին։ Եթե անգամ բանակցությունների ընթացքում ձեռք են բերվել բանավոր ինչ-ինչ պայմանավորվածություններ, որոնց մասին մենք տեղյակ չենք, չեմ կարծում, թե դրանք խիստ կարևոր ու վճռորոշ նշանակություն ունենան։ Ամեն դեպքում, պետք է գնահատենք իրավիճակն այնպես, ինչպես այն կար վերջին 1,5 տասնամյակի ընթացքում՝ հակամարտությունը սառեցված է, այն գրեթե հնարավոր չէ լուծել բանակցությունների միջոցով՝ քանի դեռ Ադրբեջանը բացարձակ անզիջող մոտեցում է որդեգրել կարգավիճակի և տարածքային խնդիրների մասին»,– հավելել է քաղաքագիտության դոկտորը։